αυτοκρατωρ καισαρ θεου τραιανου παρθικου υιος θεου νερουα υιωνος τραιανος αδριανος σεβαστος αρχιερευς μεγιστος δημαρχικης εξουσιας το αφροδεισιεων αρχουσι βουλη δημω χαιρειν. την μεν ελευθεριαν και αυτονομιαν και τα αλλα τα υπαρξαντα υμειν παρα τε της συνκλητου και των προ εμου αυτοκρατορων εβεβαιωσα προσθεν. εντευχθεις δε δια πρεσβειας περι της του σιδηρου χρησεως και του τελους των ηλων καιπερ ανφισβητησιμου του πραγματος οντος δια το μη νυν πρωτον τους τελωνας επικεχειρηκεναι παρ υμων εγλεγειν ομως ειδως την πολιν τα τε αλλα τειμης ουσαν αξιαν και εξηρημενην του τυπου της επαρχειας απαλασσω αυτην του τελεσματος και γεγραπφα κλαυδιω αγριππεινω τω επιτροπω μου παρανγειλαι τω μεμισθωμενω το εν ασια τελος απεχεσθαι της υμετερας πολεως.
Reynolds, Aphr.&Rome 15